Әхмәҙуллин Кәшфулмәғән Әхмәҙулла улы 1904 йылдың 4 ғинуарында Башҡорт АССР-ның Шаран районы Шаранбаш-Кенәз ауылында күп балалы ғаиләлә дүртенсе бала булып тыуа. Ата-әсәһе заманына күрә белемле кешеләр була, уҡый, яҙа беләләр. Кәшфулмәғән Әхмәҙулла улы белемде мәҙрәсәлә ала. Араб, латын телдәрен белә, кириллица менән таныш була. Йәш сағында Үзбәкстан яҡтарында балаларға белем биреп йөрөгән. Өйләнә, Бөйөк ватан һуғышына тиклем биш, һуғыштан һуң тағы ла дүрт балалары тыуа.